SET ปิดพุ่ง 22 จุดหลังทะลุแนวต้าน 1,620 รับแรงซื้อหุ้นพลังงาน-ปิโตรเคมีดันตลาดฯ
SET ปิดพุ่ง 22 จุดหลังทะลุแนวต้าน 1,620 รับแรงซื้อหุ้นพลังงาน-ปิโตรเคมีดันตลาดฯ โดยดัชนีปิดตลาดวันนี้ ที่ระดับ 1,639.14 จุด บวก 22.21 จุด หรือ 1.37% มูลค่าการซื้อขาย 6 หมื่นล้านบาท
SET ปิดพุ่ง 22 จุดหลังทะลุแนวต้าน 1,620 รับแรงซื้อหุ้นพลังงาน-ปิโตรเคมีดันตลาดฯ
29 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,639.14 จุด บวก 22.21 จุด หรือ 1.37% มูลค่าการซื้อขาย 6 หมื่นล้านบาท
10 หุ้นดันดัชนีวันนี้

ด้านนายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยวันนี้ปรับตัวขึ้นได้ดีกว่าตลาดหุ้นในภูมิภาคเอเชียที่แม้ส่วนใหญ่จะบวกแต่ก็น้อยกว่าตลาดหุ้นไทย เช่นเดียวกับตลาดในยุโรปที่เทรดบ่ายนี้ก็ปรับตัวขึ้น แม้แต่ดาวโจนส์ฟิวเจอร์สก็บวกกว่า 200 จุด
โดยตลาดบ้านเราได้รับแรงหนุนจากหุ้นในกลุ่มพลังงาน, กลุ่มปิโตรเคมี และกลุ่มโรงกกลั่น ที่ปรับตัวขึ้นนำตลาดฯ หลังจากโบรกเกอร์ต่างชาติได้แนะเพิ่มน้ำหนักลงทุน ทำให้เป็น Sentiment บวกต่อตลาดฯ
ทั้งนี้ หากมองที่สัญญาณทางเทคนิคจะเห็นได้ว่าดัชนีฯ สามารถทะลุแนว 1,620 จุด ขึ้นไปได้ ทำให้เป็นสัญญาณบวกมากขึ้น อย่างไรก็ดีคืนนี้ให้ติดตามตัวเลขผลิตภัณฑ์มวลรวมภายในประเทศ (GDP) งวดไตรมาส 2/62 ของสหรัฐ ที่จะประกาศครั้งที่ 2 ซึ่งตัวเลข GDP งวดไตรมาส 2/62 ครั้งแรกเติบโต 2.1% โดยครั้งที่ 2 หากออกมาไม่ดีก็จะทำให้มีความคาดหวังในการปรับลดอัตราดอกเบี้ยสหรัฐ ได้มากขึ้น โดยจะมีการประชุมธนาคารกลางสหรัฐ (เฟด) ในกลางเดือนก.ย.นี้
ส่วนแนวโน้มการลงทุนในวันพรุ่งนี้ (30 ส.ค.) นายถนอมศักดิ์ กล่าวว่า ตลาดฯยังมีโมเมนตัมที่จะบวกได้ แต่ก็ขึ้นกับตัวเลข GDP งวดไตรมาส 2/62 ของสหรัฐที่จะออกมาในคืนนี้ด้วย ส่วนบ้านเราก็ให้ติดตามการประชุมคณะรัฐมนตรี (ครม.) เศรษฐกิจที่จะมีขึ้นในวันพรุ่งนี้
พร้อมให้แนวรับ 1,620 จุด  ส่วนแนวต้าน 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 4,658.04 ล้านบาท ปิดที่ 43.25 บาท เพิ่มขึ้น 2.25 บาท
GULF มูลค่าการซื้อขาย 3,892.18 ล้านบาท ปิดที่ 141.50 บาท ลดลง 4.00 บาท
TOP มูลค่าการซื้อขาย 2,679.99 ล้านบาท ปิดที่ 68.00 บาท เพิ่มขึ้น 5.75 บาท
IVL มูลค่าการซื้อขาย 2,390.42 ล้านบาท ปิดที่ 34.25 บาท เพิ่มขึ้น 2.50 บาท
PTTEP มูลค่าการซื้อขาย 2,238.57 ล้านบาท ปิดที่ 121.00 บาท เพิ่มขึ้น 5.00 บาท